Man sit in wasmasjien vasDie man wat in die wasmasjien vasgesit het ŉ Man wat sy wasmasjien wou herstel, se kop het in die masjien vasgesit toe hy dit in die drom ingedruk het. Brandbestryders in Fujian, China, is Sondagmiddag na die woonstel ontbied waar die man, wie se naam nie bekend gemaak is nie, in die wasmasjien vasgesit het. Die man was besig om die drom te herstel en wou beter sien, toe hy sy kop ingedruk het, het die Fujian-brandweer op sosiale media berig. Die man se vriende het hom op die vloer gevind en sy kop met seep gesmeer in ŉ poging om hom te bevry, berig die Mirror. Toe dit nie werk nie, het hulle die reddingspan ontbied. Ses brandbestryders het 40 minute lank gesukkel om deur die masjien te saag voor die man bevry is. Volgens die Metro het die man slegs geringe snywonde opgedoen.